14 जिलों में बारिश, 30KM/घंटे की स्पीड से चलेगी हवा; राज्य में 3 डिग्री तक गिरेगा तापमान
Punjab Weather Forecast Monsoon; Rainfall Information Majha, Doaba Malwa | Amritsar Jalandhar Ludhiana  पंजाब में बीते दो दिनों से मानसून दोबारा एक्टिव हो चुका है। जिससे तापमान में भी गिरावट देखने को मिल रही है। बीते दिन कुछ जिलों को छोड़, सभी शहरो में जमकर बारिश हुई।
पंजाब में बीते 2 दिनों से मानसून दोबारा एक्टिव हो चुका है। जिससे तापमान में भी गिरावट देखने को मिल रही है। बीते दिन कुछ जिलों को छोड़, सभी शहरों में जमकर बारिश हुई। जिससे पंजाब के शहरों के अधिकतम तापमान में समान्य से 3.8 डिग्री तक की कमी देखने को मिली। वहीं आज माझा, दोआबा के अलावा पश्चिमी मालवा में बारिश के आसार बन रहे हैं।
बीते 24 घंटों की बात करें तो अमृतसर में 43MM, जालंधर में 31.5MM, SBS नगर में 14MM, लुधियाना में 6MM और रोपड़ में 2 MM बारिश देखी गई। मौसम विभाग से मिली जानकारी के अनुसार माझा में पठानकोट, गुरदासपुर, अमृतसर, तरनतारन और दोआबा में जालंधर, कपूरथला, फगवाड़ा, फिल्लौर, नवां शहर में आज बारिश का येलो अलर्ट है। जहां बारिश के साथ 30 किमी की रफ्तार से हवाएं चल सकती हैं।
वहीं, पश्चिमी मालवा फिरोजपुर, फाजिल्का, मुक्तसर, मोगा और बठिंडा में भी येलो अलर्ट जारी किया गया है। जबकि पूर्वी मालवा लुधियाना, बरनाला, संगरूर, फतेहगढ़ साहिब, रूप नगर, पटियाला और SAS नगर में कोई अलर्ट नहीं है। यहां अगर बारिश हुई तो वे सामान्य ही होगी।
आने वाले दिनों में मौसम के आसार
आने वाले दिनों में मौसम भी मौसम विभाग ने माझा, दोआबा और पश्चिमी मालवा में मानसून के अधिक एक्टिव रहने की सूचना जारी की है। जिसके चलते 7 से 15 जुलाई तक यहां समान्य से अधिक बारिश दर्ज की जाएगी। जबकि पूर्वी मालवा में बारिश होगी, लेकिन समान्य या उससे कम ही रहने की संभावना है।
पंजाब के मुख्य शहरों का तापमान
अमृतसर- शहर में आज तापमान समान्य से ठंडा ही रहेगा। न्यूनतम तापमान 23.3 तो अधिकतम 30 डिग्री के करीब रह सकता है। आज अमृतसर में बारिश होने के आसार हैं।
जालंधर- शहर में आज बारिश के आसार बने हुए हैं। न्यूनतम तापमान 25.6 डिग्री और अधिकतम 31 डिग्री के करीब दर्ज किया जाएगा।
लुधियाना- शहर में बीते दिनों में समान्य से कम बारिश देखने को मिल रही है। जिसके चलते न्यूनतम तापमान 24.2 डिग्री दर्ज किया गया। वहीं अधिकतम तापमान 32 डिग्री के करीब रहने का अनुमान है।